CELEX: C2004/300/36
Language: et
Date: 2004-12-04 00:00:00
Title: Euroopa Kohtu (teine koda) 12. oktoobri 2004. aasta otsus kohtuasjas C-60/03 (Bundesarbeitsgericht'i eelotsusetaotlus): Wolff & Müller GmbH & Co. KG versus José Filipe Pereira Félix (EÜ asutamislepingu artikkel 49 — Teenuste osutamise vabaduse piirangud — Ehitusvaldkonna ettevõtjad — Alltöövõtt — Ettevõtja garandikohustus alltöövõtja poolt palgatud töötajatele miinimumpalga maksmisel)

4.12.2004   
            
            
               ET
            
            
               Euroopa Liidu Teataja
            
            
               C 300/18
            
         
      EUROOPA KOHTU
   
   (teine koda)
   12. oktoobri 2004. aasta otsus
   kohtuasjas C-60/03 (Bundesarbeitsgericht'i eelotsusetaotlus): Wolff & Müller GmbH & Co. KG versus José Filipe Pereira Félix (1)
   
   (EÜ asutamislepingu artikkel 49 - Teenuste osutamise vabaduse piirangud - Ehitusvaldkonna ettevõtjad - Alltöövõtt - Ettevõtja garandikohustus alltöövõtja poolt palgatud töötajatele miinimumpalga maksmisel)
   (2004/C 300/36)
   Kohtumenetluse keel: saksa
   Kohtuasjas C-60/03, mille esemeks on Euroopa Kohtule EÜ asutamislepingu artikli 234 alusel Bundesarbeitsgericht'i (Saksamaa) poolt 6. novembri 2002. aasta otsusega esitatud eelotsusetaotlus nimetatud kohtus pooleliolevas asjas järgmiste poolte vahel: Wolff & Müller GmbH & Co. KG ja José Filipe Pereira Félix, mis saabus Euroopa Kohtusse 14. veebruaril 2003, on Euroopa Kohus (teine koda), koosseisus: koja esimees C.W.A. Timmermans ja kohtunikud C. Gulmann, R. Schintgen, F. Macken ja N. Colneric; kohtujurist D. Ruiz-Jarabo Colomer, kohtusekretär vanemametnik M. Múgica Arzamendi; 12. oktoobril 2004 teinud otsuse, mille resolutiivosa on järgmine:
   Euroopa Parlamendi ja nõukogu 16. detsembri 1996. aasta direktiivi nr 96/71/EÜ töötajate lähetamise kohta seoses teenuste osutamisega artikkel 5 tõlgendatuna EÜ asutamislepingu artikli 49 valguses ei välista sellisel juhul nagu käesolevas põhikohtuasjas siseriiklikke eeskirju, mille kohaselt ehitusettevõtja, kes on sõlminud ehitustööde teostamiseks alltöövõtulepingu teise ettevõtjaga, on kohustatud samal viisil kui käendaja, kes on loobunud vastuvaidest võlausaldaja poolt tema vastu esitatud hagile, täitma selle ettevõtja või alltöövõtja kohustuse maksta töötajale miinimumpalka või makseid kollektiivlepingu poolte ühisorganile, kus miinimumpalk tähendab summat, mis tuleb maksta pärast maksude, sotsiaalkindlustusmaksete, töö edendamiseks tehtud maksete või teiste sarnaste sotsiaalkindlustusmaksete mahaarvamist (netopalk), kui nende eeskirjade peamine taotlus ei ole töötajate tasustamise kaitsmine või kui selline kaitse on üksnes nende teisejärguline eesmärk.
   
      (1)  ELT C 112, 10.5.2003.